**Sissejuhatus:**

Käesoleval õppeaastal 2023/2024 õa toimub Tallinna Kuristiku Gümnaasiumis jalgratturi juhiloa koolitus 3.abcd klassis.

**Kokku osaleb koolitusel 89 õpilast.** Liiklusõpe toimub nime all ” Huviring Liiklus (Liiklusring 3. klass; )”, õpetaja Alari Põlm, koordinaator Veinika Lemsalu ja eksamikomisjoni esimees on direktor kohusetäitja Aivi Osman.

Õppetööd aitavad läbi viia klassiõpetajad / klassijuhatajad Ly Melesk, Siiri Maurus, Kristel Aloe, Riina Raaga ja Veinika Lemsalu

Õppetööd kontrollib õppejuht Ly Melesk.

Sügisel ja kevadel on õuesõppe lisatunnid.

Teooriatunnid toimuvad kaks korda kuus (pikk tund, kuna sel õppeaastal on meie koolis uus päevakava) ruumis B 301.

Õppesõidud toimuvad kaks korda aastas: sügisel ja kevadel kooli juurde rajatud kahel liiklusplatsil: elementide rada ja liiklust immiteeritaval liiklusväljakul. Õppeväljaku paigaldust abistavad huvijuht, õpetajad, õpilased ja lapsevanemad. Õppeväljak on avatud igal tööpäeval, seega võivad õpilased sügisel ja kevadel käia kooli õppeväljakul harjutamas õppesõitu vabal ajal (kuni kell 21.00).

Koostöö ”Kalevi” jalgrattakooliga toimub 2-3 korda õppeaasta jooksul praktiline jalgratta hooldus, juhendajaks treener Mallor Türna. ”Kalevi” jalgrattakool viib läbi ka praktilisi sõiduõppetunde neile lastele, kes veel üldse ei oska jalgrattaga sõita. Selleks kasutavad vastavaid abivahendeid ja kooli õppeväljakut.

**Õppematerjal:**

* Liiklusseadus 2011

Liiklusseadus on leitav aadressil: <https://www.riigiteataja.ee/akt/102072013012>

Liiklusmärkide ja teemärgiste tähendused ning nõuded fooridele leitavad: <https://www.riigiteataja.ee/akt/103032011006>

* Digitaalne „Jalgratturi tööraamat“

<https://pilv.mkm.ee/s/DpHvP5YgYKqQomc>

* Täiendavad materjalid

<https://www.liikluskasvatus.ee/et/opetajale/3/jalgratturite-koolitamine/toetavad-materjalid>

* **Liiklusmärkide komplekt**
* **Teematestid /tunnikontrollid (õpetaja prindib)**
* **Jalgratturi harjutustestid (õpetaja prindib)**
* https://www.liikluskasvatus.ee/et/opetajale

**Ettevalmistus**

Jalgratturi koolitajal on vaja:

* õppedokumentatsiooni, mis sisaldab jalgratturi õpetajate ja koolitusel osalevate õpilaste nimekirja, kursuse alguskuupäeva ja kestust ning tööplaani;
* suletud sõiduväljakut või –platsi või selle kasutamise võimalust kohase sõiduõppe läbiviimiseks;
* õpperuumi või selle kasutamise võimalust;
* tehniliselt korras jalgratta kasutamise võimalus;
* vahendid sõiduõppe harjutusraja tähistamiseks;
* teooriaõppe läbiviimiseks kohaste õppevahendite ja tarvikute olemasolu.

**Koolitus**

Teooriaõpe ja sõiduõpe peavad toimuma metoodiliselt õiges ja loogilises järjestuses, kursusena või üksikkorras ning peavad hõlmama järgmisi teooriaõppe ja sõiduõppe teemasid minimaalselt [määruse lisas 4](https://www.riigiteataja.ee/aktilisa/1160/6201/1009/MKM43_lisa4.pdf) etteantud mahus. Iga õpetaja saab muuta teemade järjekorda ja rõhuasetust vastavalt kooli asukohale ja tingimustele, kus laps kõige sagedamini liigub.

Teooria kursuse käigus läbitavad teemad

1. Sissejuhatus ainesse, liiklusreeglid ja käitumine liikluses
2. Mõisted
3. Liikluskorraldus (isikud, kes korraldavad ja kontrollivad liiklust, reguleerija, foorid, liiklusmärgid)
4. Juhi märguanded
5. Jalgratturi või pisimopeedijuhi paiknemine teel
6. Teeandmise kohustus
7. Möödumine, möödasõit, vastusõitvad ja mööduvad sõidukid
8. Sõidukiirus
9. Peatumine ja parkimine
10. Erilist tähelepanu nõudvad olukorrad
11. Vähekaitstud liikleja
12. Liiklus ristumisel raudtee või trammiteega
13. Liiklus õuealal
14. Jalgratta ehitus ja hooldus
15. Liiklusohutus
16. Liikluspsühholoogia
17. Liiklusohutust mõjutavad lisategurid

Sõiduõpe tundides läbitavad teemad (6×45 min sõidutundi):

1. kiivrite kontroll ja reguleerimine; jalgrataste tehniline kontroll;
2. sõidu alustamine, tasakaalu harjutamine, suunamärguannete näitamine ja sõidu ajal üle õla tagasi vaatamine;
3. sõitmine ja pidurdusharjutused erinevatel teekatetel;
4. harjutused liiklusest eraldatud platsil sh eksamiharjutused;
5. jalgrattamängud ja sõiduoskuseid arendavad õpperajaelemendid;
6. sõidu harjutamine imiteeritud liikluses (kus paikneda, kuidas ja millal anda käemärguandeid, ümberpõiked, möödumised, parem- ja vasakpöörded, teiste liiklejatega arvestamine, liiklusreeglitest kinnipidamine).

**Eksamineerimine**

Jalgratturi eksamineerimise õigust omavad põhikoolid, gümnaasiumid, huvikoolid, politseiprefektuurid, mootorsõidukijuhi koolitamise luba omavad koolitajad ja Maanteeamet. Eksamineerimise eesmärk on kontrollida juhiloa taotleja teadmiste, oskuste ja käitumise vastavust kvalifikatsiooninõuetele.

Jalgratturi teooria- ja sõidueksami läbiviimiseks moodustab kool, politseiprefektuur või mootorsõidukijuhi koolitamise luba omav koolitaja vähemalt kaheliikmelise eksamikomisjoni. Eksamikomisjoni liige peab omama kehtivat mootorsõiduki juhtimise õigust vähemalt kolm aastat. Juhiloa omamise aja hulka arvestatakse esmase juhiloa omamise aeg.

Eksamikomisjoni liige ei tohi olla karistatud viimase kolme aasta jooksul mootorsõiduki joobeseisundis ega viimase kahe aasta jooksul liiklusnõuete sellise rikkumise eest, mille eest võidakse ära võtta mootorsõiduki juhtimisõigus, samuti ei tohi olla karistatud tahtlikult sooritatud kuriteo eest, arvestades karistusandmete kustutamise tähtaegu.

Jalgratturite eksamineerimine

Jalgratturi eksamineerimise õigust omavad põhikoolid, gümnaasiumid, huvikoolid, politseiprefektuurid, autokoolid ja Maanteeamet.

Jalgratturite koolitust, eksamineerimist ja juhilubade väljastamist reguleerib Majandus- ja kommunikatsiooniministri määrus [Jalgratturi ja pisimopeedijuhi ettevalmistamise, eksamineerimise ning juhiloa väljastamise kord, jalgratturi juhiloa vorm ning nõuded õppevahenditele ja õppeväljakutele ning jalgratturi kvalifikatsioonile](https://www.riigiteataja.ee/akt/116062011009).

Jalgratturi teooria- ja sõidueksami läbiviimiseks moodustab käesoleva paragrahvi lõikes 1 nimetatud eksamineerimise õigust omav asutus vähemalt kaheliikmelise eksamikomisjoni. Komisjoni liikmed peavad vastama määruses toodud nõuetele.

Eksamile lubamise tingimused:
(1) Teooria- ja sõidueksamit võib üldjuhul sooritada alates 10-ndast eluaastast.

(2) Erandkorras võib eksamikomisjon lubada teooria- ja sõidueksamit sooritada lapsel, kes on läbinud jalgratturi koolituse ja kelle 10. sünnipäev saabub mitte hiljem kui 6 kuu jooksul. Juhiluba väljastatakse vanuse alammäära täitumisel.

(3) Jalgratturi juhiloa taotleja peab esitama eksamikomisjonile või Maanteeameti regiooni liiklusregistri büroole:
1) õpilaspileti, sünnitunnistuse, ID-kaardi või passi;
2) 1 (ühe) värvifoto suurusega 30×40 mm;
3) 10–15-aastase lapse seadusliku esindaja kirjaliku nõusolek(taotlus) juhiloa saamiseks. Taotluse saab printida.

Eksam koosneb kahest osast teooria testist ja sõidueksamist.

1. **Teooriaeksam**
– Teooriaeksam sooritatakse kirjalikult või arvuti abil. Erandkorras, põhjendatud juhtudel võib eksamikomisjoni esimehe nõusolekul eksami sooritada ka suuliselt.

– Teooriaeksam sisaldab küsimusi vastavalt määruse [lisa 1](https://www.riigiteataja.ee/aktilisa/1160/6201/1009/MKM43_lisa1.pdf) temaatikale ja arvule.

– Eksami sooritamiseks on aega 30 minutit. Selle aja jooksul vastamata jäänud küsimused loetakse valesti vastatuks.

– Sooritatud teooriaeksami tulemus on kehtiv kolm kuud alates eksami sooritamisele järgnevast päevast. Kui juhiloa taotleja ei soorita selle aja jooksul sõidueksamit, peab ta teooriaeksami uuesti sooritama.

– Teooriaeksami läbiviimisel ja hindamisel juhindutakse määruse [lisas 1](https://www.riigiteataja.ee/aktilisa/1160/6201/1009/MKM43_lisa1.pdf) toodud nõuetest. Eksam loetakse sooritatuks, kui jalgratturi juhiloa taotleja vastab õigesti 13 küsimusele 15-st.

1. **Sõidueksam**

Sõidueksami esimese järgu ülesanded ja sõidueksami teises järgus kontrollitavad oskused ja käitumine täpsemalt määruse [lisas 2](https://www.riigiteataja.ee/aktilisa/1160/6201/1009/MKM43_lisa2.pdf).

– Sõidueksamile lubatakse juhtimisõiguse taotleja pärast teooriaeksami edukat sooritamist.

– Sõidueksami sooritamisel peab taotlejal olema nõuete kohane kaitsekiiver ja nõuetele vastav sobivas suuruses ohutusvest.

– Sõidueksam algab sõiduki ohutuse kontrolliga, mille viib läbi eksamineeritav iseseisvalt. Eksamineeritav peab oskama kontrollida ja hinnata sõiduki rehvide, pidurite ja signaalkella korrasolekut, tulede ja helkurite olemasolu ning vastavust nõuetele.

– Sõidueksam võetakse vastu kahes järgus:
1) eksami esimeses järgus kontrollitakse juhiloa taotleja sõiduki valitsemise oskust;
2) eksami teises järgus kontrollitakse õuealateel, väikese liiklussagedusega asulateel või muus jalgrattaliikluseks ohutus kohas või imiteeritud liiklusega platsil juhiloa taotleja liikluses osalemise oskusi.

– Sõidueksami marsruut lepitakse juhiloa taotlejaga kokku enne sõidueksami algust.

– Liikluses läbiviidaval eksamil:
1) peab eksamineerija tagama juhiloa taotleja igakülgse ohutuse;
2) eksamineerija jälgib ja vajadusel saadab jalgratturi juhiloa taotlejat jalgsi, jalgrattal või muul sõidukil;
3) kasutatakse juhiste andmiseks vajadusel sidevahendeid.

– Sõidueksami esimeses järgus peab eksamineeritav sooritama käesoleva määruse [lisa 2](https://www.riigiteataja.ee/aktilisa/1160/6201/1009/MKM43_lisa2.pdf) tabelis loetletud harjutused. Aega selleks kuni 10 min.

– Sõidueksami teises järgus peab eksamineeritav järgima liiklusreegleid, ohutut ja kaasliiklejaid arvestavat juhtimisstiili ning käitumisnõudeid. Aega selleks 15-25 min.

– Sõidueksami läbiviimisel ja hindamisel juhindutakse määruse [lisas 2](https://www.riigiteataja.ee/aktilisa/1160/6201/1009/MKM43_lisa2.pdf) toodud nõuetest. Sõidueksam loetakse edukalt sooritatuks, kui tulemus vastab määruse [lisas 2](https://www.riigiteataja.ee/aktilisa/1160/6201/1009/MKM43_lisa2.pdf) toodud nõuetele.

Eksami tulemused ja eksamikomisjoni otsus protokollitakse ja protokoll allkirjastatakse kõigi eksamikomisjoni liikmete poolt ning vormistatakse juhtimisõiguse andmise otsus. Eksami sooritanud laste andmed tuleb sisestada jalgratturi juhilubade andmebaasi läbi Maanteeameti e-teeninduse. Seejärel väljastatakse eksamineerijale jalgratturi juhiloa blanketid.

**Juhilubade väljastamine ja arvestus**

– [Jalgratturi juhiloa](https://www.riigiteataja.ee/aktilisa/1160/6201/1009/MKM43_lisa3.pdf) väljastab jalgratturi eksamineerimise õigust omav asutus.

– Jalgratturi juhiloa väljastanud asutus säilitab väljastatud juhilubade kohta andmeid enda juures vähemalt viis aastat. Andmed sisaldavad juhiloa saaja ees- ja perekonnanime, isikukoodi, juhiloa väljaandmise kuupäeva, juhiloa saaja allkirja.

JALGRATTURI KURSUSE TÖÖPLAAN

|  |  |  |
| --- | --- | --- |
| Kuupäev/nädal | Teema | Märkused |
|  | Sissejuhatus kursusesse.  | Õppematerjali jagamine.  |
|  | Põhimõisted liikluses (liiklejad, liikluskeskkond), sõidutee ületamine, liiklusviisakus | Maanteeameti kampaania videod |
|  | Tehniliselt korras jalgratas, kiiver, enda nähtavaks tegemine liikluses | Minikiivri katse, kiiver, jalgratas (tehniliselt korras), vahendid enda nähtavaks tegemiseksKalevi jalgrattakooli kaasamine.  |
|  | Jalgratturi käemärguanded, jalgratturi asukoht teel (grupis sõitmine) |  |
|  | Vasak- ja tagasipööre. Rattaga ülekäigurajal sõidutee ületamine ning jalakäijatega arvestamine | Pöörete läbimängimine, videod |
|  | Samaliigiliste teede ristmik (parema käe reegel), ringristmik | Ristmiku läbimängimine |
|  | Sõidueesõigus. Liiklusmärgid: - eesõigusmärgid, hoiatusmärgid, keelu- ja mõjualamärgid. | Liiklusmärkide komplekt;Tunne liiklusmärke, kaardimäng liiklusest, liiklusmärkide Alias |
|  | Liiklusmärgid: kohustusmärgid, osutusmärgid, juhatusmärgid, teeninduskohamärgid, lisateatetahvlid. | Liiklusmärkide komplekt; |
|  | Foorid, reguleerija märguanded | Läbimängimine |
|  | Teekattemärgised, liiklusmärkide kordamine | Tunne liiklusmärke |
|  | Sõit linnas, maanteel, kergliiklusteel - erisused | Läbivalt arvestamine teiste liiklejatega |
|  | Raudtee ohutus. Muud ohtlikud olukorrad liikluses jalgratturile | katsed erinevate pinnastega  |
|  | Jalgratta tehnilise korrasoleku kontrollKiivrite kontroll, reguleerimineSõidu harjutamine õppeväljakul | Koonused, kriidid, muud vahendidKalevi jalgrattakooli kaasamine. |
|  | Sõidutund 1Jalgratta tehnilise korrasoleku kontrollKiivrite kontroll, reguleerimineSõidu harjutamine õppeväljakul |  |
|  | Sõidutund 2Sõidu harjutamine liikluses | Ohutusvestid, kaasata lapsevanemaid |
|  | Sõidutund 3Sõidu harjutamine liikluses |  |
|  | Sõidutund 4Sõidu harjutamine liikluses |  |
|  | Sõidutund 5 |  |
|  | Sõidutund 6 |  |
|  | Teema- ja harjutustestide lahendamine | Teematestid, harjutustestid |
|  | Teooriaeksam | Eksamitestide lahendamine klass B301 |
|  | Sõidueksam platsil | Kooli õppeplatsil |
|  | Sõidueksam liikluses või imiteeritud liiklusega väljakul | Sõit väikeses grupis kooli lähiümbruses.  |
|  | Järeleksamid |  |
|  | Juhilubade väljaandmine.  |  |

Koostas: Veinika Lemsalu

Kuupäev: 14. jaanuar 2024

Kasutatud materjal:

https://www.riigiteataja.ee/akt/122042015005

<http://www.liikluskasvatus.ee/>